Foretaket InGen har i all hemmelighet lykkes med å gjenopplive dinosaurer ved hjelp av DNA. De holder til på ei ubebodd øy utenfor Costa Rica, hvor de har etablert en fornøyelsespark som har fått navnet . Før parken skal åpnes hyrer eieren, John Hammond, inn de to paleontologene dr. Alan Grant og dr. Ellie Sattler, samt matematikeren dr. Ian Malcolm. Dette for å forsikre seg om at parken er trygg å besøke slik at investorene skal bli overbevist. Vel fremme på øya får de en omvisning i parkens hovedkvarter der de blir informert hvilke skapninger den huser. De får også vite at dinosaurene har blitt gjenskapt ved å kombinere DNA fra frosk og gammelt dinosaur-DNA, som har blitt funnet intakt i blodet til et utdødd insekt som har vært innkapslet i kvae i flere millioner år.